wickkiey/tamil-wikipedia-chunked huggingface dataset:
# யாழ்ப்பாணம் பிரதான வீதிக் கல்வெட்டு

**யாழ்ப்பாணம் பிரதான வீதிக் கல்வெட்டு** என அறியப்படும் கல்வெட்டானது, யாழ்ப்பாணத்தின் ஐரோப்பியர் நகரப் பகுதியின் பிரதான வீதியில் இருந்த உணவு விடுதி ஒன்றின் கதவு நிலையின் கீழ்ப் பகுதியில் படிக்கல்லாகப் பயன்பட்ட நிலையில் கண்டுபிடிக்கப்பட்ட ஒரு கல்வெட்டு ஆகும். 15 ஆம் நூற்றாண்டைச் சேர்ந்ததாகக் கருதப்படும் இக்கல்வெட்டு கோட்டை அரசனான ஆறாம் பராக்கிரமபாகுவின் பெயரால் பொறிக்கப்பட்டது. இது தமிழ் மொழியில் எழுதப்பட்டுள்ளது.  
1968 இல் தொல்பொருட் திணைக்களத்தினர் இதன் மைப்பிரதி ஒன்றை எடுத்தனர். இந்த மைப்பிரதி போதிய தெளிவின்றி இருந்ததால், 1969 இல் பேராசிரியர் கா. இந்திரபாலா இன்னொரு மைப்பிரதியை எடுத்து இக்கல்வெட்டை வாசித்துப் பதிப்பித்தார்.
# யாழ்ப்பாணம் பிரதான வீதிக் கல்வெட்டு

## கல்வெட்டுச் செய்தி

தெரியக் கூடிய பக்கத்தில் இருந்த 25 வரிகளில் 10 வரிகள் வாசிக்க முடியாதபடி அழிந்துவிட்டன. வாசிக்கக் கூடியதாக இருந்த 15 வரிகளில் காணப்பட்டவை ஒரு அரசனின் பெயர் விபரங்கள் மட்டுமே. இந்த விபரங்களை வைத்து இக்கல்வெட்டு ஆறாம் பராக்கிரமபாகுவின் பெயரால் வெட்டப்பட்டது என இந்திரபாலா கூறுகின்றார். இப்பகுதியில் கல்வெட்டுப் பொறிக்கப்பட்ட காலம் குறித்த தகவல் இருந்த போதிலும் அது தெளிவாக இருக்கவில்லை. கல்வெட்டுப் பொறிக்கப்பட்ட காரணம் குறித்த விபரங்கள் வேறு கல்லிலோ அல்லது இதே கல்லின் மற்றப் பக்கங்களிலோ இருந்திருக்கக்கூடும். இது கண்டுபிடிக்கப்பட்ட காலத்தில் இக்கல்லின் ஒரு பக்கம் மட்டுமே தெரியக்கூடிய நிலையில் இருந்தது. இதன் மற்றப் பக்கங்களிலும் எழுத்துக்கள் இருக்கக்கூடும் என்பது இந்திரபாலாவின் கருத்தாக இருந்தது. எனவே, 1450 முதல், 1467 வரையான 17 ஆண்டுகள் யாழ்ப்பாணம் ஆறாம் பரக்கிரமபாகுவின் ஆட்சியின் கீழ் இருந்தது.  
இக்கல்வெட்டை முதலில் நல்லூர்க் கந்தசுவாமி கோயிலிலோ அல்லது வேறு ஒரு கட்டிடத்திலோ பொறித்திருக்கக்கூடும். 1620ல் போர்த்துக்கேயர் நல்லூரைக் கைப்பற்றித் தலைநகரைப் புதிய இடத்துக்கு மாற்றியபோது நல்லூரில் இருந்த கோயில்களையும் கட்டிடங்களையும் இடித்து அதன் கற்களைக் கொண்டு புதிய யாழ்ப்பாண நகரத்தில் கோட்டையையும் பிற கட்டிடங்களையும் அமைத்தனர். இதுவே இக்கல்வெட்டு யாழ்ப்பாண நகருக்கு வரக் காரணமாயிற்று.
# யாழ்ப்பாணம் பிரதான வீதிக் கல்வெட்டு

## கல்வெட்டின் காலம்

கல்வெட்டில் இருந்து நேரடியாகவே அதன் காலத்தை அறிய முடியாவிட்டாலும், அதில் குறிப்பிடப்பட்டுள்ள அரசனின் பெயரை வைத்தும், எழுத்தமைதியை அடிப்படையாகக் கொண்டும், வரலாற்றுப் பின்னணிகளைச் சான்றாகக் கொண்டும் இக்கல்வெட்டின் காலத்தை அறிந்து கொள்ள முடியும். வரலாற்றுப் பிண்ணணியை வைத்துப் பார்க்கும்போது 1450க்கும் 1467க்கும் இடைப்பட்ட காலத்திலேயே ஆறாம் பரக்கிரமபாகுவின் ஆட்சி யாழ்ப்பாணத்தில் இருந்தது. எனவே, இக்காலத்திலேயே இக்கல்வெட்டு பொறிக்கப்பட்டிருக்கும் என்பதில் ஐயமில்லை.
# வரதய்யபாலம்

**வரதய்யபாலம்** மண்டலம், ஆந்திரப் பிரதேசத்தின் சித்தூர் மாவட்டத்தில் உள்ளது.
# வரதய்யபாலம்

## ஆட்சி

இந்த மண்டலத்தின் எண் 17. இது ஆந்திர சட்டமன்றத்திற்கு சத்தியவேடு சட்டமன்றத் தொகுதியிலும், இந்திய பாராளுமன்றத்திற்கு திருப்பதி மக்களவைத் தொகுதியிலும் உட்படுத்தப்பட்டுள்ளது.
# வரதய்யபாலம்

## ஊர்கள்

இந்த மண்டலத்தில் கீழ்க்கண்ட ஊர்கள் உள்ளன.  
1. அய்யவாரிபாலம்
1. அம்பூர்
1. சந்தைவெல்லூர்
1. குவ்வகொல்லி
1. சாத்தம்பேடு
1. இசுக்கபாலம்
1. குடலவாரிபாலம்
1. கொளத்தூர்
1. மரதவாடா
1. சி.எல். நாயுடுபள்ளி
1. குரிஞ்சாலம்
1. கம்பாக்கம்
1. வரதய்யபாலம்
1. கடூர்
1. நெல்லடூர்
1. காரெப்பாக்கம்
1. விட்டய்யபாலம்
1. செதுலபாக்கம்
1. அருதூர்
1. கோவூர்பாடு
1. தொண்டம்பட்டு
1. பாண்டூர்
1. பந்திரிகுப்பம்
1. ஏனாதிவெட்டு
1. சின்னபாண்டூர்
1. ராச்செர்லா
1. மோபுரபள்ளி
1. சிலமதூர்
1. தொண்டூர்
1. சித்தம்ம அக்ரஃகாரம்
# யசீதி மக்கள்

**யசீதி** (*Yazidi*, *Yezidi*, *Êzidî*, *Yazdani*, *Ayziyan*, *Ezdiner*, *Ezidy*) என்பவர்கள் குர்தி மொழி பேசுகின்ற ஓர் இனச்சமயக் குழுவினர் ஆவர். இவர்கள் சியா, சூபி இசுலாமியச் சமயங்களின் கூறுகளை உள்ளக நாட்டுப்புற மரபுகளுடன் கலந்த சமரச சமயத்தை பின்பற்றுகின்றனர். இந்த மரபுகள் கிழக்கத்திய உள்ளுணர்வார்ந்த, கிறித்தவ, மெசபொட்டோமியச் சமயக் கூறுகளையும் தொன்மையான ஞானக் கொள்கை, மானி சமயம் மற்றும் சரத்துஸ்திர சமயக் கொள்கைகளையும் உள்ளடக்கியவை.  
யசீதி மதப்பிரிவினர் ஈராக்கில் பாரம்பரியமாக வாழ்ந்துவரும் சிறுபான்மை மதப்பிரிவினர். இம்மதப்பிரிவினர் உலகில் மொத்தம் 7 இலட்சம் பேர் வாழ்கின்றனர். அவர்களில் பெரும்பான்மையினர் வட ஈராக்கின் சிஞ்சார் மலைப்பகுதியிலும் அதைச்சுற்றியுள்ள நகரங்களிலும் வாழ்கின்றனர். இனரீதியாக இவர்கள் குர்துக்கள். இவர்கள் பெரும்பாலும் தொன்மைய அசிரியாவின் பகுதியாகவிருந்த வடக்கு ஈராக்கின் நினேவெ மாநிலத்தில் வாழ்கின்றனர். ஐரோப்பாவிற்கு, குறிப்பாக ஜெர்மனிக்கு இவர்கள் குடி பெயர்ந்ததை அடுத்து ஆர்மீனியா, சியார்சியா மற்றும் சிரியா நாடுகளில் இவர்களது மக்கள்தொகை 1990களிலிருந்து வெகுவாக குறைந்துள்ளது.
# யசீதி மக்கள்

## சமய நம்பிக்கைகள்

யசீதிகள் உலகைப் படைத்தவர் கடவுள் என நம்புகின்றனர். தாம் படைத்த உலகைக் காக்கும் பொருட்டு ஏழு "புனித வாசிகள்" அல்லது தேவதூதர்களை உருவாக்கினார்; இவர்களது "தலைவராக" *மெலக் டாசு* என்ற "மயில் தேவதையை" ஏற்படுத்தினார். இந்த மயில் தேவதையே ஒருவருக்கு ஏற்படும் இன்ப துன்பங்களுக்கு காரணமாவார். இந்தப் புராணக் கதாபாத்திரம் ஒரு கட்டத்தில் கடவுளையே எதிர்த்து கடவுளின் அருளிலிருந்து விலகி பின்னர் கண்ணீர் விட்டு மன்னிப்புக் கேட்டு நரகத்தின் சிறைகளிலிருந்து மீண்டு கடவுளுடன் இணைந்தார். இக்கதை ஒரே கடவுளை ஏற்றுக்கொள்ள மறுத்து கடவுளின் கட்டளையை மீறி ஆதாம், ஏவாளை வழிபட்ட சூபி நம்பிக்கைகளின் இப்லிசுடன் தொடர்புடையது. சூபிய இப்லிசுடனான இத்தொடர்பால் மற்ற *ஒரே கடவுள்* சமயங்கள் மயில் தேவதையை தங்கள் சமய சாத்தானுடன் அடையாளப்படுத்தி யசீதிகளை "சாத்தானை வழிபடுவோர்" என பல நூற்றாண்டுகளாக ஒடுக்கி வருகின்றனர். இத்தகைய ஒடுக்குதல் தற்கால ஈராக் எல்லையில் முன்னர் சதாம் உசேனாலும் பின்னர் அடிப்படைவாத சுன்னி இசுலாம் புரட்சியாளர்களாலும் இன்னமும் தொடர்கின்றது.  
இவர்கள் மாலிக் டவ்வூஸ் என்ற மயில் தேவதையை வழிபடுவதால் மற்ற மதத்தினர் சகித்துக் கொள்ள மறுக்கின்றனர். மயில் தேவதையை குத்துவிளக்கில் பொறித்து வைத்துக்கொள்வது இவர்களது வழக்கம். மொத்தம் ஏழு தேவதைகள் என்றும் அதில் தலையாயது இந்த மாலிக் டவ்வுஸ் என்றும் பிற தேவதைகள் அனைத்தும் அதற்கும் கீழே என்பது அவர்களின் நம்பிக்கை. கிருத்தவர்களுக்கு இருப்பதைப் போல ஞானஸ்தானம் உண்டு. இஸ்லாமியர்களைப் போலவும் யூதர்களைப் போலவும் விருத்தசேதனம் உண்டு. ஜெராஸ்டிரியர்களைப் போல தீ வழிபாடும் உண்டு. ஆனால் இவர்கள் ஆபிரகாமை ஏற்றுக் கொள்ளாதவர்கள். 11 ஆம் நூற்றாண்டில் உமையத் ஷேக் என்பவர்தான் இம்மதத்தை உருவாக்கினார், அல்லது நிறுவனமயமாக்கினார். இந்த மதம் யூத மதம், இஸ்லாமிய மதம், கிருத்தவ மதம், ஜெராஸ்டிர மதம் ஆகியவற்றிலிருந்து ஒவ்வொரு அம்சத்தையும் எடுத்துக் கொண்டுள்ளது.  
ஆகத்து 2014இல் ஈராக்கையும் அண்டைய நாடுகளையும் இசுலாமியமில்லா தாக்கங்களிலிருந்து "தூய்மைப்படுத்துமுகமாக" யசீதிகளை இராக்கிலும் சாமிலும் இஸ்லாமிய அரசு இயக்கத்தினர் குறிவைத்துத் தாக்கி வருகின்றனர்.
# யசீதி மக்கள்

## சமய நம்பிக்கைகள்

### ஆபிரகாமிய சமய விமர்சனங்கள்

சாத்தானைக் கடவுள் சபித்து, சொர்க்கத்திலிருந்து விரட்டியதாக தொன்மக் கதைகள் இஸ்லாம், கிருத்துவம், போன்ற மதங்களில் உண்டு. யசீதி மத நம்பிக்கையின் படி, கடவுள் பூமியைப் படைத்தார். அதன் பிறகு, பூமியைப் பாதுகாப்பதற்காக, கடவுளின் தெய்வீக ஒளியில் இருந்து ஏழு தெய்வங்கள் அவதரித்தனர். ஏழு பேரில் ஒருவரான மாலிக் டவ்வுஸ் என்ற மயில், தலைமைப் பொறுப்பிற்கு நியமிக்கப் பட்டது. பின்னர் கடவுள் முதல் மனிதனான ஆதாமை படைத்த நேரம், எல்லாத் தெய்வங்களும் அந்த மனிதனை வணங்க வேண்டும் என்று உத்தரவிட்டாராம். தவசி மாலிக் மட்டும் அந்த உத்தரவுக்கு அடி பணிய மறுத்து விட்டது. “தங்களின் ஒளியில் இருந்து பிறந்த நான், எவ்வாறு தங்களின் துகள்களில் இருந்து பிறந்த மனிதனை வணங்க முடியும்?” என்று கேட்டது. அதனால் தவசி மாலிக் கடவுளின் கருணையை இழந்து விட்டது. ஆயினும் நடந்ததற்காக வருந்தியதால், பூமியில் கடவுளின் பிரதிநிதியாக நியமிக்கப் பட்டது. அதனால் யசீதிகள் கடவுளால் மன்னிக்கப்பட்டதுதான் தங்களது தேவதை மாலிக் டவ்வுஸ் என நம்புகின்றனர். இதனாலேயே இவர்கள் சாத்தானை வணங்குபவர்கள் என்று இவர்கள்மீது மற்றவர்கள் முத்திரை குத்திவிட்டார்கள்.
# யசீதி மக்கள்

## இனப்படுகொலைகள்

18, 19ஆம் நூற்றாண்டுகளில் ஆட்டோமன் பேரரசின் போது யசீதிகளுக்கு எதிராக 72 முறை படுகொலைகள் நிகழ்த்தப்பட்டன. 2007இல் கூட அவர்கள் அதிகம் புழங்கும் பகுதிகளில் கார்களில் குண்டுவைத்து 800க்கும் மேற்பட்ட யஜீதுகள் கொல்லப்பட்டனர்.  
தற்போது ஐ. எஸ். இயக்கத்தினரால் இவர்களுக்கு அச்சுறுத்தல் ஏற்பட்டுள்ளது 500க்கும் மேற்பட்டோர் கொல்லப்பட்டுள்ளனர். தப்பியோடியவர்கள் தவிர சுமார் ஐம்பதாயிரம் பேர் வரை ஐ. எஸ். அமைப்பினரால் கொல்வதற்காக சுற்றி வளைக்கப்பட்டுள்ளதாக ஐ.நா தெரிவித்துள்ளது.
# யசீதி மக்கள்

## எதிர்காலம்

மற்றவர்களால் கடுமையாக ஒடுக்கப்பட்டு படுகொலை செய்யப்பட்டாலும்கூட இந்த மக்கள் தங்கள் மதநம்பிக்கையை விட மறுக்கின்றனர். வேறு மதத்திற்கு மாறவும் மறுக்கின்றனர். இவர்கள் மதத்திற்கு மற்றவர்கள் மதம் மாறுவதையும் விரும்புவதில்லை, ஆதரிப்பதுமில்லை. இந்த இனத்தவர்கள் பிறருடன் திருமண உறவும் கொள்வதில்லை. எனவே இவர்கள் அழிக்கப்பட்டால் இந்த இனம் கிளைப்பதற்கோ வளர்வதற்கோ வாய்பே இல்லை.,
# வடிவேலு (நடிகர்)

**வடிவேல்** (*Vadivelu*, பிறப்பு: செப்டம்பர் 12, 1960) தமிழ்த் திரைப்பட நடிகரும், பின்னணிப் பாடகரும் ஆவார். இவர் மதுரையை சேர்ந்தவர். 1988 இல் டி.ராஜேந்தர் இயக்கிய *என் தங்கை கல்யாணி* என்ற திரைப்படத்தின் மூலமாகத் தமிழ்த் திரையுலகத்திற்கு அறிமுகமானார்.  
வடிவேலு தனது அசாத்தியமான நகைச்சுவை கலந்த நடிப்புத் திறமையால் *வைகைப்புயல்* என்னும் பட்டப்பெயருடன் பரவலாக அறியப்படுகிறார்.
# வடிவேலு (நடிகர்)

## வாழ்க்கைக் குறிப்பு

இவர் செப்டம்பர் 12, 1960 ஆம் ஆண்டு நடராஜன் பிள்ளை மற்றும் பாப்பா என்னும் சரோஜினி ஆகியோருக்கு மகனாகப் பிறந்தார் இவருக்கு விசாலாட்சி என்ற மனைவியும் கன்னிகாபரமேஸ்வரி, கார்த்திகா, கலைவாணி ஆகிய மகள்களும், சுப்ரமணியன் என்ற ஒரு மகனும் உள்ளனர். திரைப்படங்களில் நடித்த பின்னர் பணம், புகழுடன் வசதியாக வாழ்ந்தாலும், தனது கடந்த காலத்தில் ஏழ்மையோடு போராடியதை மறக்காத வடிவேலு தனது மகன் சுப்ரமணியனுக்கு, சிவகங்கை அருகே உள்ள திருப்புவனத்தில் ஒரு கூரை வீட்டில் வசிக்கும் ஏழ்மையான குடும்பத்தில் புவனேஸ்வரி என்ற பெண்ணை திருமணம் செய்து வைத்தார்.
# வடிவேலு (நடிகர்)

## வாழ்க்கைக் குறிப்பு

### ஆரம்பகால வாழ்க்கை

பள்ளியில் படித்த அனுபவம் என்பது இவருக்கு கிடையாது. நண்பர்களுடன் இணைந்து சிறு நாடகங்களை மேடையில் அரங்கேற்றியுள்ளார். அந்த நாடகங்களில் நகைச்சுவை கதாநாயகனாக நடித்தார். இவருடைய தந்தை இறந்து விடவே குடும்பம் மிகவும் வறுமைக்குள்ளானது. மதுரையில் உள்ள புகைப்படங்களுக்கு கண்ணாடி பிரேம்கள் செய்யும் ஒரு சிறிய கடையில் வேலை செய்து வந்தார். அந்தத் தருணத்தில் நடிகர் ராஜ்கிரண் ஒருமுறை அவருடைய ஊருக்குச் சென்ற பொழுது எதிர்பாராத விதமாக அவருடைய அறிமுகம் கிடைக்கப்பெற்றது. அதன் அடிப்படையில் சென்னைக்கு வந்து சேர்ந்த வடிவேலு, ராஜ்கிரணின் அலுவலகம் மற்றும் வீடு என அவருக்குத் தேவையான எல்லா வேலைகளையும் பார்த்து வந்தார். டி.ராஜேந்திரன் இயக்கிய என் தங்கை கல்யாணி திரைப்படம் மூலம் தமிழ்த் திரைப்பட உலகிற்கு அறிமுகமானார். ராஜ்கிரண், தான் நடித்த *என் ராசாவின் மனசிலே* திரைப்படத்தில் வடிவேலுவை திரையில் அறிமுகப்படுத்தினார்.
# வடிவேலு (நடிகர்)

## திரை வாழ்க்கை

### ராஜ்கிரனுடனான நட்பு

1991 ஆம் ஆண்டு கஸ்தூரிராஜாவின் இயக்கத்தில், ராஜ்கிரண் தயாரித்து, கதாநாயகனாகவும் நடித்த ‘என் ராசாவின் மனசிலே’ என்ற திரைப்படத்தில் முதன் முதலாக ஒரு நகைச்சுவை கதாபாத்திரத்தில் நடிக்க வாய்ப்பு பெற்ற இவர், ஒரு பாடலையும் பாடியிருப்பார். ‘போடா போடா புண்ணாக்கு’ என்ற பாடல் மூலம் திரையில் தோன்றிய இவர், தன்னுடைய முதல் திரைப்படத்திலேயே ஒரு நடிகனாகவும், பாடகனாகவும் தன்னுடைய பெயரைத் தமிழ் சினிமாவில் பதிவு செய்தார். அதன் பிறகு, மற்றுமொரு தயாரிப்பாளர் நடராஜன் மூலம், 1992 ஆம் ஆண்டு ஆர். வி. உதயகுமார் இயக்கத்தில் ‘சின்னகவுண்டர்’ என்ற படத்தில் கதாநாயகன் விஜயகாந்திற்கு குடை பிடிக்கிற பண்ணையாள் கதாபாத்திரத்தில் நடித்தார். இத்திரைப்படத்திற்கு பிறகு, ஆர்.வி. உதயகுமாரால் பிரபு, கார்த்திக், கமல் என அந்த காலகட்டத்தில் தமிழ் சினிமாவை ஆட்சி செய்துகொண்டிருந்த கதாநாயகர்களின் அறிமுகம் கிடைக்கப்பெற்றது.  
வடிவேலுவின் முதல் படமான *என் ராசாவின் மனசிலே*(1991) திரைப்படத்தில், இருந்து இயக்குநர் சங்கரின் இயக்கத்தில் வெளியான காதலன் திரைப்படத்திற்கு முன்னர் வரை, தமிழ்த் திரைப்படத் துறையில் புகழ்பெற்ற நகைச்சுவை இரட்டையர்களான கவுண்டமணி-செந்தில் நடித்த நகைச்சுவை காட்சிகளில் சிறுசிறு கதாபாத்திரங்களில் வந்து சென்றார்.
# வடிவேலு (நடிகர்)

## திரை வாழ்க்கை

### ரசிகர்களின் வரவேற்பு

‘சின்னகவுண்டர்’ திரைப்படத்தினை தொடர்ந்து ‘வரவு எட்டணா செலவு பத்தணா’, ‘இளவரசன்’, ‘சிங்காரவேலன்’, ‘தேவர் மகன்’, ‘காத்திருக்க நேரமில்லை’, ‘கிழக்கு சீமையிலே’, ‘நிலக்குயில்’, ‘மகாராசன்’ என ஒரே வருடத்தில் பல படங்களில் நடிக்கத் தொடங்கிய இவர், குறுகிய காலத்திற்குள் அந்த காலகட்டத்தில் அசைக்க முடியாத நகைச்சுவை அரசர்களாக விளங்கிக் கொண்டிருந்த கவுண்டமணி மற்றும் செந்தில் இணையுடன், மூன்றாவது நகைச்சுவை நடிகராக வலம் வந்தார். தொடக்கத்தில் இவர் நடித்த, ‘அரண்மனை கிளி’, ‘கோகுலம், காதலன்’, ‘ராசகுமாரன்’, ‘வாட்ச்மேன் ‘பொங்கலோ பொங்கல்’, ‘காலம் மாறிப்போச்சு’, ‘ராசையா’, ‘முத்து’, ‘நந்தவனத் தேரு’, ‘ஆணழகன்’, ‘காதல் தேசம்’, சுந்தர புருஷன், ‘மிஸ்டர் ரோமியோ’, ‘லவ் பேர்ட்ஸ்’, ‘கங்கா கௌரி’, ‘பாரதி கண்ணம்மா’, ‘திருப்பதி ஏழுமலை வெங்கடேசா’, ‘விரலுக்கேத்த வீக்கம்’, ‘முதல்வன்’, ‘வண்ணத்தமிழ் பாட்டு’, ‘கந்தா கடம்பா கதிர்வேலா’, ‘கூடி வாழ்ந்தால் கோடி நன்மை’, ‘பாட்டாளி’, போன்ற திரைப்படங்கள் இவர் ஏற்று நடித்த நகைச்சுவை கதாபாத்திரங்கள் தமிழ் சினிமா ரசிகர்களிடையே பெரும் எதிர்பார்ப்பை பெற்றுத்தந்தது.
# வடிவேலு (நடிகர்)

## திரை வாழ்க்கை

### அசாத்திய வளர்ச்சி

ஒரு காலகட்டத்திற்குப் பிறகு, பல வெற்றி படங்களில் முக்கிய அங்கமாக விளங்கிய இவர், 2000 ஆம் ஆண்டு சேரனின் இயக்கத்தில் வெளிவந்த ‘வெற்றிக் கொடி கட்டு’ திரைப்படத்தில் பார்த்திபனுடன் இணைந்து நடித்த நகைச்சுவை காட்சிகள், தமிழ் ரசிகர்களிடையே மாபெரும் கைத்தட்டலைப் பெற்றுத் தந்தது. அதனைத் தொடர்ந்து 2001 ஆம் ஆண்டு வெளிவந்த ப்ரண்ட்ஸ் திரைப்படம் அவருக்கு மேலும் புகழைத் தேடித்தந்தது. தொடர்ந்து தமிழ் சினிமாவில் அனைத்து முன்னணி கதாநாயகர்களுடன் சேர்ந்து, பல திரைப்படங்களில் நடித்த அவரின் திரைப்பட வாழ்வில் 2003 ஆம் ஆண்டு வெளிவந்த ‘வின்னர்’ திரைப்படம் அவருடைய சினிமா வாழ்க்கையில் மாபெரும் திருப்பத்தை ஏற்படுத்தியது. அத்திரைப்படத்தில் இடம் பெற்ற அனைத்து நகைச்சுவை காட்சிகளும், சிறியவர் முதல் பெரியவர் வரை என அனைவரையும் ரசிக்கவைத்தது. ‘வருத்தப்படாத வாலிபர் சங்கம்’ என்ற ஒன்றை அமைத்து ‘கைப்புள்ள’ என்ற கதாபாத்திரத்தில் அவர் செய்த நகைச்சுவைகள் உண்மையிலேயே நகைச்சுவையின் உச்சத்திற்கு கொண்டுசென்றது எனலாம். நினைத்துப்பார்த்தாலே சிரிப்பு வரும் அளவிற்கு உடல் அசைவு, உடை, முக பாவனை, வசனங்கள் என அனைத்திலும் முத்திரைப் பதித்திருப்பார்.
# வடிவேலு (நடிகர்)

## திரை வாழ்க்கை

### அசாத்திய திறமை

கதாநாயகர்களை விட ஒரு நகைச்சுவை நடிகருக்கு முகபாவனையும், உடல் மொழியும் மிக முக்கியமாகும். இவ்விரண்டையும் தமது நகைச்சுவையில் வெகு இயல்பாக வெளிபடுத்தி ரசிகர்களை சிரிப்பு என்னும் மழையில் நனையவைத்தார். கலைகளில் சிறப்பு மிக்கவையாக கருதப்படுவது நகைச்சுவை! ஒருவனை எளிதில் அழவோ, கோபப்படவோ வைத்துவிடலாம். ஆனால் சிரிக்க வைப்பது அத்தனை எளிதான காரியம் அல்ல. அத்தகைய கடினமான பணியை தன்னுடைய நகைச்சுவை பேச்சிலும், உடல் அசைவிலும், முக பாவனையிலும் வெகு இயல்பாக தனது நகைச்சுவையில் அற்புதமாக வெளிப்படுத்தி, ரசிகர்களை சிரிப்பு என்னும் மாபெரும் கடலில் மெய்மறக்கச் செய்தவர். மேலும், சிறியவர் முதல் பெரியவர்கள் வரை தன்னுடைய நகைச்சுவை நடிப்பால் கட்டிப்போட்டவர். இவரின் வசனங்களை மக்கள் நிஜ வாழ்வில் பயன்படுத்தி மிக மோசமான தருணங்களைக் கூட நகைச்சுவையாக்கிக் கொள்ளும் அளவிற்கு மாபெரும் தாக்கத்தினை மக்களிடையே ஏற்படுத்தியது.  
*காதலன்*(1994) திரைப்படம் வெளியான பிறகு தமிழ்த் திரைப்படத் துறையில் இவரும் ஒரு முக்கியமான நபராக வளர்ந்தார். இவர் நடித்த திரைப்படங்களில் *பாரதி கண்ணம்மா*, *வெற்றிக் கொடி கட்டு*, *வின்னர்*, *மருதமலை*, மற்றும் *சந்திரமுகி* போன்றவை குறிப்பிடத்தக்க திரைப்படங்களாகும். இவர் இரட்டை வேடத்தில் கதாநாயகனாக நடித்த *இம்சை அரசன் 23ம் புலிகேசி* திரைப்படம் மிகப்பெரிய திரைப்படமாக அமைந்தாலும் அதன் பின்னர் வெளியான *இந்திரலோகத்தில் நா. அழகப்பன்* (2008) திரைப்படம் எதிர்பார்த்த அளவில் வெற்றி பெறவில்லை.
# வடிவேலு (நடிகர்)

## நகைச்சுவை பாணி

வடிவேலு இதுவரை பல்வேறு விதமான கதாபாத்திரங்களில் நடித்துள்ளார். நகைச்சுவையில் பல வித்தியாசமான கதாபாத்திரங்களை ஏற்று நடித்துள்ளார். நகைச்சுவையில் தனக்கென தனி பாணியை ஏற்படுத்திக் கொண்டு சினிமா ரசிகர்களை சிரிக்க வைத்துள்ளவர். இவரது நகைச்சுவை காட்சிகளில் பெரும்பாலும் வீண்வம்பு இழுத்து அடிவாங்குபவராகவும், யாரேனும் தவறு செய்பவர்களை தட்டிக்கேட்டு அதன்மூலமாக அடிவாங்குபவராகவும், கைதேர்ந்த திருடனாகவும், மக்களின் அறியாமை மற்றும் மூட நம்பிக்கையைப் பயன்படுத்தி அவர்களை ஏமாற்றுபவராகவும் தோன்றுவார்.
# வடிவேலு (நடிகர்)

## நகைச்சுவை பாணி

### நகைச்சுவை வசனங்கள்

திரைப்படங்களில் பெரும்பாலும் கதாநாயகர்கள்தான் பஞ்ச் டையலாக் பேசுவார்கள், ஆனால் வடிவேலுவின் நகைச்சுவையில் உதிர்ந்த அத்தனை வார்த்தைகளும் பஞ்ச் டையலாக்கைத் தாண்டி வரவேற்பைப் பெற்றது எனலாம். மேலும், சொல்லாப் போனால் ஒவ்வொரு குழந்தைக்கும் இவர் பேசிய நகைச்சுவை வசனங்கள் அத்துப்படி. இதை விட ஒரு நடிகனுக்கு வேறு என்ன விருது பெருமை சேர்க்க முடியும். இவரது நகைச்சுவை வசனங்களான "*ஆகா ஒரு குரூப்பாத்தான் அலையிராங்கய்யா*", "*வந்ததுட்டான்யா வந்ததுட்டான்யா*" மற்றும் சந்திரமுகி திரைப்படத்தில் இடம்பெற்ற "*மாப்பு வச்சுட்டான்யா ஆப்பு*" போன்றவை மிகவும் பிரபலமானவை. இத்தகைய வசனங்கள் அனைத்து தரப்பு ரசிகர்களிடையை மாபெரும் தாக்கத்தை ஏற்படுத்தியது மட்டுமல்லாமல், இவ்வசனங்கள் அன்றாட வாழ்க்கையில் பலராலும் பயன்படுத்தப்படுவது குறிப்பிடத்தக்கது.
# வடிவேலு (நடிகர்)

## நகைச்சுவை பாணி

### சில வசனங்கள்

கீழ்க்காண்பவை இவரது புகழ்பெற்ற நகைச்சுவை வசனங்களில் சில மற்றும் அவை இடம்பெற்ற திரைப்படங்களும்.  
| வசனங்கள் | இடம்பெற்ற திரைப்படம் |  |
| --- | --- | --- |
| ‘இப்பவே கண்ண கட்டுதே’ | ஏய் |  |
| ‘ஏன்டா! இன்னுமா இந்த ஊரு நம்பள நம்பிக்கிட்டு இருக்கு’ | வின்னர் |  |
| ‘என்ன! சின்ன புள்ளத் தனமா இருக்கு’ | வின்னர் |  |
| ‘வேணாம்..வேணாம்! வலிக்குது… அழுதுடுவேன்’ | வின்னர் |  |
| போங்க தம்பி நாங்க அடிவாங்காத ஏரியாவே கிடையாது | வின்னர் |  |
| ‘மாப்பு வெச்சிட்டாங்கையா ஆப்பு | சந்திரமுகி |  |
| ‘ஏன்! நல்லாத்தானே போயிட்டிருக்கு’ | சீனாதானா 001 |  |
| ‘போவோம்! என்ன பண்ணிடுவாங்க' | ஏய் |  |
| ‘நான் அப்படியே சாக் ஆயிட்டேன் | கிரி |  |
| ‘க க க போ…’ | இம்சை அரசன் 23ம் புலிகேசி |  |
| ‘பட் எனக்கு அந்த டீலிங் புடிச்சிருக்கு’ | கிரி |  |
| ‘பில்டிங் ஸ்ட்ராங்கு பேஷ்மென்டு வீக்கு’ | தலைநகரம் |  |
| ‘ஓபனிங் நல்லாதான் இருக்கு ஆனா பினிஷிங் சரியில்லையப்பா’ | வின்னர் |  |
| ‘ரிஸ்க் எடுக்கிதெல்லாம்தான் எனக்கு ரஸ்க்கு சாப்பிடற மாதிரி' | மருதமலை |  |
| ‘ஒரு புறாவுக்கு போரா! பெரிய அக்கபோராக அல்லவா இருக்கிறது’ | இம்சை அரசன் 23ம் புலிகேசி |  |
| ‘சண்டையில கிழியாத சட்ட எங்கருக்கு’ | வின்னர் |  |
| ‘எதையுமே பிளான் பண்ணி பண்ணனும்’ | போக்கிரி |  |
| ‘வட போச்சே’ | போக்கிரி |  |
| ‘தம்பி டீ இன்னும் வரல’ | போக்கிரி |  |
| 'அந்த குரங்கு பொம்ம என்ன விலை' | போக்கிரி |  |
| ‘ஆணியே புடுங்க வேண்டாம்’ | பிரண்ட்ஸ் |  |
| ‘நானும் ரௌடி நானும் ரௌடி!; நா ஜெயிலுக்குப் போறேன் நா ஜெயிலுக்குப் போறேன்’ | தலைநகரம் |  |
| பேச்சு பேச்சாதான் இருக்கணும்' | வின்னர் |  |
| ‘ரைட்டு விடு' | வின்னர் |  |
| ‘இந்த கோட்டை தாண்டி நீயும் வரக்கூடாது நானும் வரமாட்டேன்' | வின்னர் |  |
| 'வழிய விடுங்கடி பீத்த சிரிக்கியலா' | திமிரு |  |
| ‘எவ்வளவு அடிச்சாலும் தாங்கறாண்டா’, ‘ரொம்ப நல்லவன்டா’' | கிரி |  |
| - ‘எவ்வளவு நேரம்தான் வலிக்காத மாதிரியே நடிக்கிறது’ | கிரி |  |
| - 'கடுப்பேத்றார் மை லார்ட்' | எல்லாம் அவன் செயல் |  |
| - ‘உசுப்பேத்தி உசுப்பேத்தியே உடம்ப ரணகளம் ஆக்கிட்டாங்களே’ | வின்னர் | } |
# வடிவேலு (நடிகர்)

## நகைச்சுவை பாணி

### உடல் அசைவு

நகைச்சுவை வசனங்கள் மட்டுமின்றி அந்த வசனங்களின் உச்சரிப்பு மற்றும் அவரது உடல் மொழி போன்றவை அவரை மற்ற நகைச்சுவை நடிகர்களிடம் இருந்து வேறுபடுத்தி காட்டியது. இத்தகைய நடிப்புத் திறமையால், குழந்தைகள் முதல் பெரியவர்கள் வரை அனைவரும் ரசிக்கும் நகைச்சுவை நாயகனாக வலம் வருகிறார். இவர் இதுவரை 250-க்கும் மேற்பட்ட திரைப்படங்களில் நடித்துள்ளார். அடுத்தவர்களை சந்தோசப்படுத்தி, சிரிக்க வைப்பதில் கிடைக்கும் மகிழ்ச்சிக்கு ஈடு இணை எதுவுமில்லை எனக் கூறலாம். அத்தகைய அற்புதமான கலையை தமது உடல் அசைவுகளாலும், முகபாவனைகளாலும், நகைச்சுவை வசனங்களாலும், சிரிப்பு என்னும் மேடையில் அரங்கேற்றி, ஆறு வயது குழந்தைகள் முதல் அறுபது வயது பெரியவர்கள் வரை தன்னுடைய நகைச்சுவை நடிப்பால் கட்டிப்போட்ட வைத்தவர் வைகைப்புயல் வடிவேலு.
# வடிவேலு (நடிகர்)

## நகைச்சுவை பாணி

### இயல்பான நடிப்பு

இயல்பான நடிப்பினால் பலதரப்பட்ட மக்களும் விரும்பக்கூடிய நடிகரானார். என். எஸ். கிருஷ்ணன், சந்திரபாபு, சுருளிராஜன், டி. எஸ். பாலையா, வி. கே. ராமசாமி, நாகேஷ் எனத் தொடங்கி கவுண்டமணி, செந்தில், விவேக், சந்தானம் எனப் பல நகைச்சுவை நடிகர்களைத் தமிழ்த் திரைப்படக் களம் சந்தித்துள்ளது. ஒவ்வொருவரும், ஒவ்வொரு காலகட்டத்தில் சிறப்பு பெற்ற நகைச்சுவையாளர்கள், ஆனால் சமகாலத்தில் அனைவரையும் கவர்ந்த நகைச்சுவை நடிகர் வடிவேலு என்றால் யாராலும் மறுக்க இயலாது.
# வடிவேலு (நடிகர்)

## கதாநாயகனாக

1988 ஆம் ஆண்டு தொடங்கி 2005 வரை பல படங்களில் நகைச்சுவை நடிகராக நடித்துவந்த இவர், 2006 ஆம் ஆண்டு இயக்குநர் சங்கரின் தயாரிப்பில் சிம்புதேவனின் இயக்கத்தில் வெளிவந்த ‘இம்சை அரசன் 23ம் புலிகேசி’ என்ற திரைப்படத்தில் முதன் முதலாக இரட்டை வேடங்களில் கதாநாயகனாக நடித்தார். இதில் இவர் ஏற்று நடித்த இரண்டு கதாபாத்திரங்களும் ரசிகர்களிடையே பெரும் வரவேற்பைப் பெற்றது. வரலாற்றுப் பின்னணியை கதையாகக் கொண்டு முழு நீள நகைச்சுவை திரைப்படமாக உருவாக்கப்பட்ட இத்திரைப்படம் குறிப்பிடத்தக்க வெற்றியைப் பெற்றுத் தந்தது. அதன் பிறகு, 2008 ஆம் ஆண்டு தம்பி ராமையா இயக்கத்தில் ‘இந்திரலோகத்தில் நா அழகப்பன்’ என்ற திரைப்படத்தில் மீண்டும் கதாநாயகனாக நடித்து மேலும் சிறப்பு பெற்றார்.
# வடிவேலு (நடிகர்)

## அரசியல்

சுமார் இருபது ஆண்டுகளாக சினிமாவில் மட்டுமே கவனம் செலுத்தி வந்த இவர், 2011 ஆம் ஆண்டு நடந்த தமிழக சட்டமன்ற தேர்தலில் திமுகவிற்கு ஆதரவாக தமிழகம் முழுவதும் பிரசாரத்தில் ஈடுபட்டார். குறிப்பாக, தேமுதிக தலைவர் விஜயகாந்தை கடுமையாக விமர்சித்துப் பேசினார். ஆனால் தேர்தலில் தி.மு.க கட்சி தோல்வியை தழுவியதால், மாபெரும் சிக்கலுக்குள்ளான வடிவேலு அவர்கள், தேர்தல் முடிவுக்கு பிறகு, சுமார் 20 மாதங்களுக்கும் மேல் சினிமாக்களிலும், பொது நிகழ்ச்சிகளிலும் பங்கேற்காமல் ஒதுங்கியே இருந்தார்.
# வடிவேலு (நடிகர்)

## மீண்டும் திரைப்படங்களில்

வடிவேலு திரையுலகை விட்டு இரண்டு ஆண்டு காலம் விலகி இருந்தார். *தெனாலிராமன்* என்ற திரைப்படத்தின் மூலமாக மீண்டும் நடிக்கத் தொடங்கினார். எஸ் பிக்சர்ஸ் தயாரித்த ‘இம்சை அரசன் 24 ஆம் புலிகேசி’ படப் பிரச்சினையில் தயாரிப்பாளர் சங்கம் இவருக்கு 2017 இல் ரெட் கார்டு போட்டது. பின்னர் தயாரிப்பு நிறுவனத்திடம் பிரச்சனை பேசி தீர்க்கப்பட்டுவிட்டதால் இவர் மீதான தடை 2021 ஆம் ஆண்டு நீக்கப்பட்டது.
# வடிவேலு (நடிகர்)

## விருதுகள்

இவர் தனது சிறப்பான நகைச்சுவை நடிப்பிற்காக சிறந்த நகைச்சுவை நடிகருக்கான தமிழக அரசின் விருதினை ஐந்து முறை *காலம் மாறிப்போச்சு* (1996), *வெற்றிக் கொடி கட்டு* (2000), *தவசி* (2001), *இம்சை அரசன் 23ம் புலிகேசி* (2006), *காத்தவராயன்* (2008) திரைப்படங்களுக்காகவும், *சிறந்த நகைச்சுவை நடிகருக்கான பிலிம்பேர் விருதை* 2005-ம் ஆண்டில் வெளியான *சந்திரமுகி* திரைப்படத்திற்காகவும் வென்றுள்ளார். ‘மருதமலை’, ‘ஆதவன்’ போன்ற திரைப்படங்களுக்காக சிறந்த நகைச்சுவை நடிகருக்கான ‘விஜய் விருதினை’ வென்றுள்ளார்.
# வடிவேலு (நடிகர்)

## நடித்த திரைப்படங்கள்

### தமிழ்த் திரைப்படங்கள்
# வடிவேலு (நடிகர்)

## நடித்த திரைப்படங்கள்

### மற்ற மொழித் திரைப்படங்கள்

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2011 | *லக்கி சோக்கர்ஸ்* | மலையாளம் | சிறப்புத் தோற்றம் |  |
# வடிவேலு (நடிகர்)

## நடித்த திரைப்படங்கள்

### வரவிருக்கும் திரைப்படங்கள்

| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2023 | மாமன்னன் | } |  |
# வடிவேலு (நடிகர்)

## பாடிய பாடல்கள்

வடிவேலு நடிகராக மட்டுமல்லாமல் சிறந்த பின்னணி பாடகராகவும் திகழ்கிறார். இது இவர் இதுவரை பாடியுள்ள பாடல்களின் தொகுப்பாகும்.
| எண் | பாடல் | திரைப்படம் | இசையமைப்பாளர் |  |
| --- | --- | --- | --- | --- |
| 1 | போடா போடா புண்ணாக்கு | *என் ராசாவின் மனசிலே* | இளையராஜா |  |
| 2 | எட்டனா இருந்தா | *எல்லாமே என் ராசாதான்* | இளையராஜா |  |
| 3 | அம்மணிக்கி அடங்கி | *ராஜாவின் பார்வையிலே* | இளையராஜா |  |
| 4 | பாலு பாலு நேபாலு | *தாய்க்குலமே தாய்க்குலமே* | தேவா |  |
| 5 | வாடி பொட்டபுள்ள வெளியே | *காலம் மாறிப் போச்சு* | தேவா |  |
| 6 | யானை யானை | *சக்தி* | ஆர். ஆனந்த் |  |
| 7 | ரயிலு ரயிலு | *பாரதி கண்ணம்மா* | தேவா |  |
| 8 | லக் லக் | *தடயம்* | தேவா |  |
| 9 | பொன்னுமணி பொன்னுமணி போராளே | *பூந்தோட்டம்* | இளையராஜா |  |
| 10 | அல்வா குடுக்கிறான் | *மனைவிக்கு மரியாதை* | சிற்பி |  |
| 11 | ஒத்திக்கடா மச்சான் | *நேசம் புதுசு* | பாப்பி |  |
| 12 | சந்தன மல்லிகையில் | *ராஜகாளியம்மன்* | எஸ். ஏ. ராஜ்குமார் |  |
| 13 | தெக்கத்தி மாப்பிள்ளை | *மகளிர்க்காக* | இந்தியன் |  |
| 14 | மதுரக்கார விவேக் | *லூட்டி* | தேவா |  |
| 15 | நாலு அடி யாரு | *என் புருசன் குழந்தை மாதிரி* | எஸ். ஏ. ராஜ்குமார் |  |
| 16 | மதனா மதிவதனா | *மாயன்* | தேவா |  |
| 17 | விக்கலு | *பகவதி* | தேவா |  |
| 18 | உன்னை நான் | *காதல் கிறுக்கன்* | தேவா |  |
| 19 | காதல் பண்ண | *கோவில்* | ஹாரிஸ் ஜயராஜ் |  |
| 20 | ஓரொன்னு ஒன்னு | *ஏய்* | ஸ்ரீகாந்த் தேவா |  |
| 21 | கட்டுனா அவள கட்டுவன்டா | *ஜெயசூர்யா* | தேவா |  |
| 22 | அலாவுதீன் அலாமா | *சாணக்கியா* | ஸ்ரீகாந்த் தேவா |  |
| 23 | வந்துட்டான் வந்துட்டான் வந்துட்டாய்யா | *குண்டக்க மண்டக்க* | பரத்வாஜ் |  |
| 24 | ஃப்ரீயாவிடு ஃப்ரீயாவிடு | *ஆறு* | தேவி ஸ்ரீ பிரசாத் |  |
| 25 | பம்பர் குலுக்கல் | *பிறந்த நாள்* | தேவா |  |
| 26 | ஆயிரம் சன்னல் வீடு | *வேல்* | யுவன் சங்கர் ராஜா |  |
| 27 | வந்தனம் வந்தனம் | *இந்திரலோகத்தில் நா. அழகப்பன்* | சபேஷ் முரளி |  |
| 28 | மல்லிகா செராவத் |  |  |  |
| 29 | தாயாரம்மா | *சேவல்* | ஜி. வி. பிரகாஷ் குமார் |  |
| 30 | வாடா மாப்புள | *வில்லு* | தேவி ஸ்ரீ பிரசாத் |  |
| 31 | ரம்பப்பா ரம்பப்பா | *தெனாலிராமன்* | டி. இமான் | } |
# வ. வேம்பையன்

**வ. வேம்பையன்** (பிறப்பு 12 ஏப்ரல் 1936 மறைவு 28 ஆகத்து 2020) இவர் ஒரு தமிழ்த் தொண்டராகவும், திருக்குறள் பரப்புநராகவும், பகுத்தறிவாளராகவும் விளங்கி வந்தார். திருவள்ளுவர் பெயரில் தொடர் ஆண்டு பின்பற்ற வேண்டும் என்றும் அதையே தமிழ் ஆண்டாகக் கொள்ள வேண்டும் என்றும் தமிழ்ப் புத்தாண்டுத் தொடக்கம் "தை"த் திங்கள் முதல் நாள் என்று தமிழர்கள் அனைவரும் கொண்டாடவேண்டும் என்றும் நாற்பது ஆண்டுகளாகக் கருத்துகளைப் பரப்பி வருகிறார்.
# வ. வேம்பையன்

## பிறப்பு, படிப்பு, இல்லறம்

வேம்பையன் புதுக்கோட்டை மாவட்டம் வேம்பன்பட்டி என்னும் சிற்றூரில் பிறந்தார்.பள்ளி இறுதி வரை படித்தார். சுசிலா என்னும் நங்கையை மணந்தார். இவர்களுக்கு மூன்று ஆண் மக்கள்.தொல்காப்பியன், திருவள்ளுவன் இளங்கோ என்று அவர்களுக்கு நல்ல தமிழ்ப் பெயர்களைச் சூட்டினார்.
# வ. வேம்பையன்

## பணிகள்

இந்திரா காந்தி அணு ஆராய்ச்சி மையத்தில் உதவி அலுவலராகப் பணி செய்து பணி நிறைவு பெற்றார். அவர் கல்பாக்கத்தில் பணி நிமித்தம் வாழ்ந்து வந்தார்.
# வ. வேம்பையன்

## தமிழ்ப் பணி

வேம்பையன் தம் வழிகாட்டிகள் என்று ஐந்து சான்றோர்களைக் கொண்டு வாழ்ந்து வருகிறார். அவர்கள் திருவள்ளுவர், தந்தைபெரியார், அறிஞர்.அண்ணா, பாவேந்தர் பாரதிதாசன், தேவநேயப்பாவாணர் ஆவர். திருக்குறளைத் தமது வாழ்க்கை நூல் என்று கொண்டு ஒழுகி வருகிறார்.
பல்வேறு இலக்கிய, குமுகாய அமைப்புகளுடன் தொடர்பு கொண்டு வருபவர். தமிழ் இலக்கிய இதழ்களுக்குத் திங்கள் தோறும் இடைவிடாது பொருள் உதவி செய்து வருகிறார். தமிழ் நாள் காட்டி அட்டைகள் ஐம்பதாயிரம் அச்சடித்து அதன் மூலமாக
பொங்கல் திருநாள், தமிழ் ஆண்டு தொடக்கம் என்று நாற்பது ஆண்டுகளாகப் பரப்பி வருகிறார்.
தம் மக்கள் மூவருக்கும் தாலி இல்லாமல் பெட்டிப் பணம் பெறாமல் தன்மானத் திருமணம் செய்து வைத்தார்.
# வ. வேம்பையன்

## எழுதிய நூல்கள்

தமிழர் திருமணம்- செய்முறை விளக்கம் (முதல் பதிப்பு 2006)  
பெயரில் என்ன இருக்கிறது? (முதல் பதிப்பு 2008)  
வாழ்வியல் வழிகாட்டிகள் வள்ளுவர்-வள்ளலார் (2014)  
சென்னைப் புறநகரான மறைமலை நகரில் வாழ்ந்து வரும் இவர், **ஐவர் வழி வேம்பையன்** என்று அன்புடன் அழைக்கப்படுகிறார். அங்கு
வள்ளுவர் மன்றம் என்னும் ஓர் அமைப்பைத் தோற்றுவித்து அதன் செயலாளராக இருந்து வருகிறார்.
# வ. வேம்பையன்

## பெற்ற விருதுகளும் சிறப்புகளும்

- பெரியார் விருது (1994 இல் திராவிடர் கழகம் வழங்கியது)
- பாவேந்தர் விருது (1992 இல் சென்னைத் தலைநகர்த் தமிழ்ச்சங்கம் வழங்கியது)
- இலக்கியச் சிற்பி (1996 இல் புதுச்சேரி அனைத்திந்தியத் தமிழ் எழுத்தாளர்கள் சங்கம் வழங்கியது)
- மேலும் செந்தமிழ்ச்செம்மல், தமிழ் மாமணி, பொதுநலப் புனிதர், அண்ணா விருது,பகுத்தறிவுச் சுடர், தமிழ்நிதி, சான்றோர் விருது எனப்
பல்வேறு தன்னார்வ அமைப்புகள் இவரைச் சிறப்பித்துள்ளன.
- திராவிட முன்னேற்றக் கழகத் தலைவர் மு.கருணாநிதி 15-09-1992 இல் முரசொலி நாளேட்டில் வேம்பையனின் கருத்துக்களையும் சிறப்புகளையும் பாராட்டித் தனியாக ஒரு மடல் எழுதினார் என்பது குறிப்பிடத்தக்கது.
- பொதிகைத் தொலைக்காட்சி, மக்கள் தொலைக்காட்சி,கலைஞர் தொலைக்காட்சி ஆகியவற்றில் நேர்காணல் நிகழ்ச்சிகளில் தோன்றிப்
பேசினார் என்பதும் குறிப்பிடத்தக்கது.
# புதிய பொதுப் பட்டியல்

**நெபுலா மற்றும் விண்மீன் கொத்துகளின் புதிய பொதுப் பட்டியல்** (*New General Catalogue of Nebulae and Clusters of Stars*, சுருக்கமாக NGC) என்பது உள் வானிலுள்ள நெபுலா மற்றும் விண்மீன் கொத்துகள் போன்று நன்கு அறியப்பட்ட வான்பொருட்களின் பட்டியலாகும். 1888 ஆம் ஆண்டில் ஜான் லூயிஸ் எமில் டிரேயர் தொகுத்த இப்பட்டியல் தற்போது, ஜான் ஹெர்ச்செல் அவர்களின் நெபுலா மற்றும் விண்மீன் கொத்துகளின் புதிய பதிப்பு பெயர்ப்பட்டியலாக விளங்குகிறது. இப்புதிய பட்டியலில் உள்ள 7840 பொருட்களும் புதிய வானுறுப்புகள் எனப்படுகின்றன. விரிவான பெயர்ப் பட்டியல்களுள் ஒன்றான இது அனைத்து வகையான உள்வான் பொருட்களையும் உள்ளடக்கியுள்ளது. நெபுலா மற்றும் விண்மீன் கொத்துகள் என்பது மட்டுமல்ல விண்மீன் திரள்களும் இதற்குள் உள்ளடங்கும். புதிய பொது பெயர்ப்பட்டியலுடன் கூடுதலாக இரண்டு அட்டவணைப் பட்டியல்களை (சுருக்கமாக அ.ப) துணைப்பட்டியல்களாக டிரேயர் வெளியிட்டார். 1520 உறுப்புகளுடன் முதலாவது துணைப்பட்டியல் 1895 ஆம் ஆண்டில் வெளியிடப்பட்டது. இரண்டாவது பட்டியல் 3866 உறுப்புகளுடன் 1908 ஆம் ஆண்டில் வெளியிடப்பட்டது. ஆக அட்டவணைப் பட்டியலில் மொத்தமாக 5386 உறுப்புகள் இடம் பெற்றிருந்தன.  
வானத்தின் தென் துருவத்தில் உள்ள புதிய பொருட்கள் எண்ணிக்கையில் முற்றிலும் சற்று குறைவாகவே வகைபடுத்தப்பட்டுள்ளன. ஆனால், ஜான் ஹெர்ச்செல் அல்லது ஜேம்ஸ் டன்லப் ஆகியோர் பல பொருட்களை அவதானித்தனர். மேலும் புதிய பொதுப்பட்டியலில் பல பிழைகள் காணப்பட்டன. அப்பிழைகளைக் களையும் முயற்சியாக 1973 ஆம் ஆண்டில் சுலெண்டிக்கு மற்றும் டிப்ட், புதிய பொதுப் பட்டியல் 2000.0 திட்டமாக 1888 ல் சின்னோட் என்பவர்களால மேற்கொள்ளப்பட்ட முயற்சி பகுதிமுயற்சியாக இருந்தது.
# புதிய பொதுப் பட்டியல்

## அசல் பட்டியல்

வில்லியம் ஹெர்ச்செல், அவருடைய மகன் ஜான் மற்றும் அவரைச் சார்ந்த மற்றவர்களின் உற்று நோக்கல் குறிப்புகளைப் பயன்படுத்தி 1880 ஆம் ஆண்டில் ஜான் லூயிஸ் எமில் டிரேயர் அவர்கள் அசல் புதிய பொது பெயர்ப்பட்டியலைத் தொகுத்தார். ஏற்கனவே இவர் நெபுலா மற்றும் விண்மீன் கொத்துகளை உள்ளடக்கிய ஹெர்ச்செலின் பொது பெயர்ப்பட்டியலுக்கு நிரப்பியாக 1000 புதிய உறுப்புகளடங்கிய ஒரு துணைப்பட்டியலை வெளியிட்டிருந்தார். 1886 ஆம் ஆண்டில், புதிய பொது பட்டியலை நிரப்ப மேலுமொரு அட்டவணைப் பட்டியலை இவர் பரிந்துரைத்தார்.ஆனால் ராயல் வானியல் கழகம்அதற்குப் பதிலாக ஒரு புதிய பொதுப்பட்டியலின் பதிப்பை வெளியிடுமாறு டிரேயரைக் கேட்டுக் கொண்டது. இதனால் ராயல் வானியல் கழகத்தின் நினைவாக 1888 ஆம் ஆண்டில் ஒரு புதிய பொதுப் பட்டியல் வெளியிடப்பட்டது  
2 முதல் 72 அங்குலம் வரை குறுக்களவு கொண்ட தொலை நோக்கிகள் மூலமாக பெறப்பட்ட தெளிவற்ற அறிக்கைகள் மற்றும் முரண்பாடுகளை வைத்துக் கொண்டு புதிய பொதுப் பட்டியலைத் தொகுப்பது டிரேயருக்கு ஒரு சவலாக இருந்தது. அவ்வாறு தொகுக்கும்போது, தான் வெளியிட்ட பட்டியலை அவர் சரிபார்த்தபோது, தன்பட்டியலில் இல்லாத சில பொருட்களையும் வெளிப்படையாகத் தன் பட்டியலுடன் சேர்த்துக் கொண்டார். இத்தொகுப்புப் பணியில் டிரேயர் கவனமாக ஈடுபட்டாலும் பட்டியலில் சிலபிழைகள் ஏற்பட்டன. இவை தவிர பொருட்களின் நிலை மற்றும் விளக்கவுரைகளிலும் பல பிழைகள் காணப்பட்டன. ஆகவே இவர் தொடர்புடைய முழுமையான ஆதாரக் குறிப்புகளை கொடுத்தார். எதிர்கால வானியலாருக்கு இக்குறிப்புகள் புதிய பொதுப் பட்டியலின் அசல் குறிப்புகளை ஆராயவும் அவசியமான திருத்தம் வெளியிடவும் பேருதவியாக இருந்தன  
பிற்காலத்தில் மேலும் 5386 பொருட்களைக் கொண்ட இரண்டு அட்டவணைப் பட்டியல்களுடன் புதிய பொதுப் பட்டியல் விரிவு படுத்தப்பட்டது. இவற்றில் பெரும்பாலான உறுப்புகளின் கண்டுபிடிப்புகள் புகைப்படங்களால் சாத்தியமானது.
# புதிய பொதுப் பட்டியல்

## அட்டவணைப் பட்டியல்

இரண்டு அட்டவணைப் பட்டியல்களாக டிரேயர் அவர்கள் வெளியிட்ட நெபுலா மற்றும் விண்மீன் கொத்துகளின் பட்டியல்களே புதிய பொதுப் பட்டியலில் மேற்கொள்ளப்பட்ட முதல் மேம்படுத்தல் பணியாகும். 1895 ஆம் ஆண்டு வெளியிடப்பட்ட முதல் அட்டவணைப்பட்டியல் 1520 உறுப்புகளையும் 1908 ஆம் ஆண்டு வெளியிடப்பட்ட இரண்டாவது அட்டவணைப் பட்டியல் 3866 உறுப்புகளையும் கொண்டிருந்தது. இவ்விரண்டு பட்டியல்களும் கூட்டாக இணைந்து புதிய பொதுப் பட்டியலில் மொத்தம் 5386 அட்டவணைப் பட்டியல் ( சுருக்கமாக அ.ப ) உறுப்புகள் கூடுதலாக இடம்பெற்றன. 1888 மற்றும் 1907 ஆம் ஆண்டுகளுக்கு இடைப்பட்ட காலத்தில் கண்டறியப்பட்ட விண்மீன் திரள்கள், விண்மீன் கொத்துகள் மற்றும் நெபுலாக்களின் பட்டியலாக இப்ப்ட்டியல் சுருங்கியது. 1912 ஆம் ஆண்டில் அட்டவணைப் பட்டியல் உரிய திருத்தங்கள் மேற்கொள்ளப்பட்டு வெளியிடப்பட்டது.
# புதிய பொதுப் பட்டியல்

## திருத்தப்பட்ட புதிய பொதுப் பட்டியல்

ஜாக் டபிள்யூ சுலெண்டிக் மற்றும் வில்லியம் ஜி டிப்ட் இருவரும் 1970 ஆம் ஆண்டின் முற்பகுதியில் தொகுத்த விண்மீன் கூட்டமல்லாத வானியல் பொருட்களின் பட்டிய்லே திருத்தப்பட்ட புதிய பொது பட்டியல் ( சுருக்கமாக தி.பு.பொ.ப ) ஆகும். இப்பட்டியல் 1973 ஆம் ஆண்டில் மேம்படுத்தப்பட்ட புதிய பொதுப் பட்டியலாக வெளியிடப்பட்டது. எனினும், இப்பட்டியல் மூன்று கோடைகளுக்குள் தொகுக்கப்பட்டதால் புதிய பொதுப் பட்டியல் தரவுகளில் முன்னதாக மேற்கொள்ளப்பட்ட பல திருத்தங்களை ( குறிப்பாக டிரேயர் தானே வெளியிட்ட திருத்தங்களின் பட்டியல் உட்பட) இணைக்கத் தவறியிருந்தது. இவை மட்டுமின்றி மேலும் புதிய தவறுகளையும் பட்டியலில் உண்டாக்கியிருந்தது கூட்டமைப்பை உபயோகித்து தொகுத்த நெபுலா மற்றும் விண்மீன் கொத்துகளின் முழுமையான பெயர்ப் பட்டியலே புதிய பொதுப்பட்டியல் 2000.0 ஆகும். இது நெபுலா மற்றும் நட்சத்திரக் கொத்துகளின் முழுமையான புதிய பொது மற்றும் குறியீட்டு பெயர்ப்பட்டியல் எனவும் அழைக்கப்படுகிறது. இப்பட்டியல் பல்வேறு வானியலார்கள் சுட்டிக்காட்டிய திருத்தங்களையும் பிழைத் திருத்தங்களையும் இணைத்திருந்தது. ஆனாலும் இப்பட்டியலும் அசல் வெளியீடுகளை அலட்சியப்படுத்தி நவீன திருத்தங்களுக்கு ஆதரவும் .
# புதிய பொதுப் பட்டியல்

## திருத்தப்பட்ட புதிய பொதுப் பட்டியல் மற்றும் அட்டவணைப் பட்டியல்

திருத்தப்பட்ட புதிய பொது பெயர்ப்பட்டியல் மற்றும் அட்டவணைப் பெயர்ப்பட்டியல் (சுருக்கமாக திபுபொப /அப ) என்பது 2009 ஆம் ஆண்டில் ஊல்ப்காங் ஸ்டெய்னிக் அவர்கள் தொகுத்த ஒரு பட்டியலின் தொகுப்பு ஆகும். திருத்தப்பட்ட இப்பட்டியலே மிகவும் விரிவான மற்றும் அதிகாரப்பூர்வமான புதிய பொதுப் பட்டியல் மற்றும் அட்டவணைப் பட்டியல்களுள் ஒன்றாகக் கருதப்படுகிறது .
# கார்டகேனா பெருங்கோவில்

**கார்டகேனா பெருங்கோவில்** (*Cathedral of Santa María la Vieja*, *Cathedral of Cartagena*) என்பது எசுப்பானியாவின் கார்டகேனா எனும் நகரத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். இதுவே கார்டகேனாத் திருச்சபையின் பெருங்கோவில் ஆகும். 1939 ஆம் ஆண்டிலிருந்து இப்பெருங்கோவில் இடிபாடுகளுடன் காணப்படுகிறது, அதற்கான காரணம் தேசியவாதச் சக்திகளால் ஏற்படுத்தப்பட்ட எசுப்பானிய உள்நாட்டுப் போராகும்.
# முரிக்கா பெருங்கோவில்

**முரிக்கா பெருங்கோவில்** (ஆங்கிலம்: Cathedral Church of Saint Mary in Murcia; எசுப்பானியம்: Iglesia Catedral de Santa María en Murcia) என்பது எசுப்பானியாவில் அமைந்துள்ள முரிக்கா எனும் நகரத்தில் அமைந்துள்ள உரோமன் கத்தோலிக்கப் பெருங்கோவில் ஆகும். இதுவே முரிக்காத் திருச்சபையின் ஆசனப் பெருங்கோவில் ஆகும். 1394 ஆம் ஆண்டில் இதன் கட்டுமானப்பணிகள் ஆரம்பமாயின. இதன் கட்டுமானப்பணிகள்1467 ஆம் ஆண்டின் ஒக்டோபர் மாதத்தில் முடிவடைந்திருக்கலாம். பத்தாம் அல்ஃபொன்சோ மன்னனது சடலம் இப்பெருங்கோவிலிலேயே அடக்கம் செய்யப்பட்டுள்ளது.  
இது பல்வேறு கட்டிடக்கலைகளையும் தன்னகத்தே கொண்டுள்ளது. உட்பகுதி கோதிக்காகவும் முகப்பு பரோக் கட்டிடக்கலையாகவும் காணப்படுகிறது. இம்முகப்பு வலேன்சிய சிற்பி கற்றும் கட்டிடக்கலை வடிவமைப்பாளரான ஜேமி போர்ட் ஐ மெலியா (Jaume Bort i Meliá)
# முரிக்கா பெருங்கோவில்

## மணிக் கோபுரம்

இம்மணிக் கோபுரம் 1521 தொடக்கம் 1791 வரையான காலப்பகுதியில் கட்டப்பட்டது. இதன் உயரம் 90 மீற்றர்கள் (300 அடி) ஆகும். இதுவே எசுப்பானியாவிலேயே உயரமான மணிக்கூண்டு (campanile) ஆகும்.
# குவாடிக்சு பெருங்கோவில்

**குவாடிக்சு பெருங்கோவில்** (ஆங்கிலம்: Cathedral of Guadix; எசுப்பானியம்: Catedral de la Encarnación de Guadix) என்பது எசுப்பானியாவின் கிரானடா மாகாணத்தின் குவாடிக்சு எனும் இடத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். தன் கட்டுமானப்பணிகள் 16 ஆம் நூற்றாண்டில் ஆரம்பமாகி 18 ஆம் நூற்றாண்டின் நடுப்பகுதியில் நிறைவுற்றன. இது பரோக் வடிவில் அமைந்துள்ளது.
# குவாடிக்சு பெருங்கோவில்

## வரலாறு

குவாடிக்சு பெருங்கோவிலானது எசுப்பானியாவின் பண்டைய ஆசனப் பெருங்கோவில்களில் ஒன்றாகக் கருதப்படுகிறது.
# ஜெயின் பெருங்கோவில்

**ஜெயின் பெருங்கோவில்** (Jaén Cathedral) என்பது எசுப்பானியாவின் ஜெயின் எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோல்லிக்கப் பெருங்கோவிலாகும். இது நகர மண்டபத்திற்கும் (Town Hall) ஆயர் அரண்மனைக்கும் (Episcopal Palace) எதிரில் அமைந்துள்ளது. இதன் கட்டுமானப்பணிகள் 1249 ஆம் ஆண்டில் ஒரு பள்ளிவாசலின் இடிபாடுகளின் மேலே கட்டப்பட்டது. இப்பேராலயம் 1724 ஆம் ஆண்டில் பிரதிஷ்டை செய்யப்பட்டது.
# வார்ப்புரு:Infobox astronomical survey

; line-height:1.2em; text-align:; font-size:130%;
|above = <includeonly>***}***</includeonly>
|image = }
|imagestyle = align:; padding-bottom:1.1em;
|caption = <div>}</div>
|captionstyle = line-height:1.2em; font-size:80%;
|labelstyle = background:transparent; line-height:1.2em; padding-:0.75em;
|datastyle = line-height:1.2em;  
|label1 = நிறுவனம்
|data1 = }
|label2 = வேறு&nbsp;பெயர்கள்
|data2 = }
|label3 = அலைநீளம்
|data3 = }
|label4 = தரவு&nbsp;மூலம்
|data4 = }
|label5 = இலக்குகள்
|data5 = }
|label6 = Data&nbsp;products
|data6 = }
|data7 =
}}<noinclude>  
</noinclude>
# வீட்டு வடிவங்களும் பண்பாடும்

**வீட்டு வடிவங்களும் பண்பாடும்** என்னும் இக்கட்டுரை, பல்வேறு சமூகங்களையும் சேர்ந்த மக்களுடைய வீடுகளின் வடிவங்களைத் தீர்மானிப்பதில் அச்சமூகங்களின் பண்பாடு கொண்டுள்ள தாக்கங்களைப் பற்றிக் கூறுகிறது. மக்களுடைய வீடுகளின் வடிவங்களைத் தீர்மானிக்கும் காரணிகள் எவை என்பது குறித்துப் பல கோட்பாடுகள் பலரால், பல்வேறு காலகட்டங்களில் முன்வைக்கப்பட்டுள்ளன. இவற்றின்படி, வீட்டு வடிவங்களைத் தீர்மானிக்கும் காரணிகளாகக் கூறப்படுவனவற்றுள் காலநிலை, கட்டிடப்பொருட்கள், தொழில்நுட்பம், அமைவிடம், பாதுகாப்பு, பொருளாதாரம், சமயம், பண்பாடு என்பவை முக்கியமானவை ஆகும்.  
1960களில் வீட்டு வடிவங்களைத் தீர்மானிப்பதில் பண்பாட்டின் முதன்மை நிலையை வலியுறுத்திப் பல கருத்துக்கள் முன்வைக்கப்பட்டன. இவற்றுள் அமெரிக்கப் பேராசிரியரான அமொஸ் ராப்பப்போர்ட் என்பவர், தான் எழுதிய "House, Form and Culture" நூலில் முன்வைத்த கருத்துக்கள் இந்தக் கருத்துருவின் வளர்ச்சிக்கு முன்னோடியாக விளங்கின. ஒரு சமூகத்தின் பண்பாடே அச்சமூகத்தில் புழக்கத்தில் இருக்கும் வீடுகளின் வடிவங்களைத் தீர்மானிப்பதில் முதன்மைக் காரணியாக விளங்குகின்றது என்றும், ஏனையவை துணைக் காரணிகளே என்று அவர் வாதித்தார். இவரைத் தொடர்ந்து மேலும் பலர் பொது மக்களின் வீடுகளைப் பண்பாட்டு நோக்கில் பார்த்து ஆய்வுகளை முன்னெடுக்கலாயினர்.  
இங்கு குறிப்பிடப் படும் 'வீடுகள்' என்பது, தொழில்முறைக் கட்டிடக் கலைஞர்களால் வடிவமைக்கப்பட்டவீடுகளையும் ஒரு குறித்த பண்பாட்டுக்கு வெளியே உருவான வீடுகளையும் அவற்றைத் தழுவிக் கட்டப்பட்ட வீடுகளையும் தவிர்த்து, நாட்டார் கட்டிடக்கலை சார்ந்த வீடுகளையும் ஒரு பண்பாட்டினரின் பாரம்பரிய வீடுகளையும் முன்னிலைப் படுத்திக் குறிக்கின்றன.
# வீட்டு வடிவங்களும் பண்பாடும்

## பண்பாடு - வீடு ஆகியவற்றின் இடைவினை

பண்பாடு என்பது ஒரு பண்பியக் (abstract) கருத்துரு. இதன் வெளிப்பாடாக அமையக் கூடிய சமூக அமைப்புகள் மூலமோ அல்லது இதனூடாக வெளிப்படக்கூடிய மனிதச் செயற்பாடுகள் மூலமோதான் பண்பாடு என்பதை அறிந்துகொள்ள முடியும். இத்தகைய வெளிப்பாடுகளுக்கு ஆதரமாக அமையும் வகையில் தம்மைச் சுற்றியுள்ள சூழலை உருவாக்குவதற்கு மனிதர்கள் தொடர்ந்து முயற்சித்து வருகின்றனர். வீடுகள் இவ்வாறான சூழல்களுள் முக்கியமானவை.
# அ. வெள்ளையன்

**அ. வெள்ளையன்** (*A. Vellayan*, பிறப்பு:9 சனவரி 1953 – 17 நவம்பர் 2025) சென்னை முருகப்பா குடும்பத்தைச் சேர்ந்தவராவார். சென்னையைச் சேர்ந்த முருகப்பா குழுமத்தின் செயல் தலைவர். கோரமண்டல் இண்டர்நேசனல் லிமிடெட் மற்றும் ஈ.ஐ.டி.பாரி (இந்தியா) லிமிடெட் ஆகியவற்றின் தலைவராக இருந்தார்.
# அ. வெள்ளையன்

## படிப்பு

வெள்ளையன் டேராடூனில் உள்ள டூன் பள்ளியில் பள்ளிப்படிப்பை முடித்தார். புதுதில்லி ஸ்ரீராம் வணிகக் கல்லூரியில் பி.காம். பட்டத்தைப் பெற்றார். இங்கிலாந்தில் உள்ள ஆஸ்டன் பல்கலைக்கழகத்தில் தொழிலக நிர்வாகத்தில் பட்டயம் பெற்றார். வார்விக் பிசினஸ் பள்ளியில் வர்த்தகக் கல்வியில் முதுநிலைப் பட்டயம் பெற்றார்.
# அ. வெள்ளையன்

## வகித்த பதவிகள்

- இந்திய ஏற்றுமதி கூட்டமைப்பின் துணைத்தலைவர்
- தென்னிந்திய தொழில் வர்தகக் கழகத்தின் நிர்வாகக் குழு உறுப்பினர்
- இந்திய தொழிலகக் கூட்டமைப்பின் தேசிய ஏற்றுமதிக் குழு உறுப்பினர்
- இந்திய மிதிவண்டி தயாரிப்பாளர்கள சங்கத் தலைவர்
- இந்தியன் ஓவர்சீஸ் வங்கியின் இயக்குநர்.,
# அ. வெள்ளையன்

## இறப்பு

இவர் நாள்பட்ட உடல்நலக் கோளாறால் 2025 நவம்பர் 17 அன்று தன் 72 வயதில் இறந்தார்.
# இந்தியத் தனியார்த் துறை வங்கிகள்

**இந்தியத் தனியார்த் துறை வங்கிகள்** இந்தியாவிலுள்ள வங்கிகளில் தங்கள் முதலீடு அல்லது பங்குகளின் பெரும்பகுதியை தனிநபர் முதலீட்டாளர்கள் வசம் கொண்டுள்ள வங்கிகள் ஆகும். இந்த முதலீட்டில் அரசின் பங்கு இல்லாமலோ குறைவாகவோ இருக்கும்.  
1969இல் அனைத்து முதன்மை வங்கிகளும் நாட்டுடமையாக்கப்பட்டன. எனவே இந்தியாவிலுள்ள வங்கிகளில் பெரும்பான்மையானவை பொதுத்துறை வங்கிகளாகும். 1990களில் தாராளமயமாக்கல் கொள்கைகளின் கீழ் மீண்டும் வங்கித்துறை தனியார்த்துறைக்குத் திறக்கப்பட்டது. இதனையடுத்து பல புதிய தனியார் வங்கிகள் துவங்கப்பட்டன. கடந்த இருபதாண்டுகளில் இவை அதிநவீன தொழினுட்பத்தை பயன்படுத்தி பல புதுமைகளையும் நுட்பங்களையும் அறிமுகப்படுத்தி பலமடங்கு வளர்ந்துள்ளன.  
தனியார்த்துறை வங்கிகளை பழையவை, புதியவை என இரு வகைப்பாடுகளில் நடுவண் வங்கி பிரித்துள்ளது. 1969இல் நாட்டுடமைக்கு முன்பாக இருந்து சிறியதாகவோ சிறப்புவசதி தந்ததாலோ நாட்டுடைமையாக்கப்படாதவை பழைய தனியார்த்துறை வங்கிகள் எனப்படுகின்றன. புதிய தனியார்த்துறை வங்கிகள் 1990களில் தாராளமயமாக்கலுக்குப் பின் உரிமம் பெற்றவை ஆகும்.
# அக்சரா ஹாசன்

**அக்சரா ஹாசன்** (பி. 12 அக்டோபர் 1991) திரைப்பட நடிகை, திரைக்கதை ஆசிரியர், உதவி இயக்குநர் என பன்முகத் தன்மை கொண்டவராவார். இவர் பிரபல திரைப்பட நடிகரான கமல்ஹாசனின் 2வது மகளாவார். நடிகை சுருதி ஹாசன் இவரது மூத்த சகோதரியாவார். இவர் ஷமிதாப், விவேகம், கடாரம் கொண்டான் போன்ற படங்களில் நடித்துள்ளார்.
# அக்சரா ஹாசன்

## சொந்த வாழ்க்கை

அக்சரா ஹாசன் அவரது தாயாருடன் மும்பையில் வசித்து வருகிறார். இளமையிலேயே கடவுள் நம்பிக்கையை இழந்தார். தற்போது புத்த மத கோட்பாடுகளில் கவனம் செலுத்தி வருகிறார். சென்னையில் உள்ள ஹாட் ஷூ டான்ஸ் கம்பெனியில்தான் அக்சரா பால் ரூம் டான்ஸ் கற்றுக் கொண்டுள்ளார். அக்சரா, இங்கிலாந்தின் பால் ரூம் தொழில்முறை நடனக் கலைஞர்கள் பயிற்சி அமைப்பு நடத்திய முதலாவது பரீட்சை தேறியுள்ளார்.
# அக்சரா ஹாசன்

## ஆரம்பகால வாழ்க்கை

அக்சரா ஹாசன், அக்டோபர் 12, 1991 அன்று சென்னையில் நடிகர்கள் கமல்ஹாசன், சரிகா தம்பதிக்கு இரண்டாவது மகளாகப் பிறந்தார். இவரது தந்தை தமிழ் வம்சாவளியையும், அவரது தாயார் மராத்தி மற்றும் ராஜ்புட் வம்சாவளியையும் சேர்ந்தவர்களாவர். சூர்யாவுடன் ஏழாம் அறிவு திரைப்படத்திலும், தனுஷ் உடன் 3 திரைப்படத்திலும் கதாநாயகியாக நடித்த நடிகை சுருதி ஹாசன் இவரது மூத்த சகோதரியாவார். அக்சரா ஹாசன் தனது பள்ளிப்படிப்பை சென்னையிலும், பின்னர் பெங்களூர் இண்டஸ் சர்வதேச பள்ளியிலும் பயின்றவராவார்.
# அக்சரா ஹாசன்

## பிறப்பும் ,இளமை பருவமும்

அக்சரா ஹாசன் தென்னிந்திய திரைப்பட கதாநாயகன் கமல்ஹாசனு<nowiki/>க்கும், வட இந்திய புகழ் பெற்ற நடிகை சரிகா<nowiki/>விற்கும் இரண்டாவது மகளாக 1991 அக்டோபர் 12 இல் பிறந்தார். அக்சரா சென்னையில் அபாகஸ் மாண்டிசோரி பள்ளியில் படித்தார். பின்னர் லேடி ஆண்டாள் ஸ்கூலில் படித்தார். இவ்வமையம் இவருடைய தாயும், தந்தையும் பிரிய நேரிட்டதால் இவர் தன் அன்னையுடன் மும்பையில் வசிக்க நேரிட்டது. மற்றொரு உடன் பிறப்பு சகோதரியான ஸ்ருதி ஹாசன் சென்னை<nowiki/>யிலேயே தந்தையுடன் தங்கிவிட்டார்.
# அக்சரா ஹாசன்

## திரைப்பட வாழ்க்கை

2015 ஆம் ஆண்டில் **ஷமிதாப்** என்ற இந்தி படத்தில் அமிதாப் பச்சன் மற்றும் தனுஷ் உடன் நடித்தார். இதற்கு முன்னதாக மணிரத்னம் இயக்கிய **கடல்** படத்தில் நடிப்பதற்கு வாய்ப்பு கிடைத்தும் நடிக்க வந்த வாய்ப்பை தவிர்த்துவிட்டார். பின்னர் தமிழில் அஜித்குமார் உடன் விவேகம் படத்தில் நடித்தார். தன்னுடைய தந்தை இயக்கி வந்த சபாஷ் நாயுடு படத்தில் உதவி இயக்குநர் ஆக பணிபுரிந்தார். ஆனால் அப்படம் சில காரணங்களால் படப்பிடிப்பு நிறுத்தப்பட்டது. 2019 ஆண்டில் சொந்த நிறுவனமான ராஜ்கமல் பிலிம்ஸ் இன்டர்நேசனல் தயாரித்த கடாரம் கொண்டான் படத்தில் நடித்தார். அதே ஆண்டில் ஜீ தமிழ் தொலைக்காட்சி நிறுவனத்திற்கு சொந்தமான **ஜீ5** என்ற இணைய செயலியில் *Fingertip* என்ற இணையதள நாடக தொடரிலும் நடித்தார்.
# அக்சரா ஹாசன்

## பங்காற்றிய திரைப்படங்கள்

; நடிகையாக
| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2015 | *ஷமிதாப்* | அக்சரா பாண்டே | இந்தி |  |
| 2017 | *லாலீ கி சாதி மே லட்டு தீவானா* | லாலீ | இந்தி |  |
| *விவேகம்* | தமிழ் |  |  |  |
| 2019 | *கடாரம் கொண்டான்* | ஆட்ரியா | தமிழ் | } |
; துணை இயக்குநராக
| ஆண்டு | திரைப்படம் | மொழி | குறிப்புகள் |  |
| --- | --- | --- | --- | --- |
| 2016 | *சபாஷ் நாயுடு* | தமிழ்
தெலுங்கு
இந்தி | படப்பிடிப்பு பாதியில் நிறுத்தப்பட்டது | } |
# மண்டல ஊரக வங்கி

**மண்டல ஊரக வங்கி** (*Regional Rural Bank*) இந்தியாவின் வெவ்வேறு மாநிலங்களில் இயங்கும் உள்ளகநிலை வங்கிகளாகும். இவை முதன்மையாக சிற்றூர் பகுதிகளில் வங்கியின் அடிப்படை சேவைகளையும், நிதிச் சேவைகளையும் வழங்கிட அமைக்கப்பட்டவையாகும். இருப்பினும் ஊரக வங்கிகளின் கிளைகள் நகரப்பகுதிகளிலும் அமைந்துள்ளன.
# மண்டல ஊரக வங்கி

## செயற்பாடுகள்

ஊரகத்திலும், பகுதி ஊரகப் பகுதிகளிலிருந்தும் நிதிய மூலங்களைப் பெற்று, வேளாண்மைத் தொழிலாளர்களுக்கும், கைப்பொருள் வினைஞர்களுக்கும் கடன் வழங்குவதே இவற்றின் முதன்மை நோக்கம். தவிரவும், இவை ஊரகப் பகுதிகளுக்கு வங்கிச் சேவைகளை வழங்குகின்றன. அரசின் மக்கள்நலத் திட்டங்களின் வழங்கல் வசதியாக மகாத்மா காந்தி தேசிய ஊரக வேலை உறுதியளிப்புச் சட்டத்தின் கீழான ஊதியம், முதியோர் ஓய்வூதியம் போன்றவற்றை வழங்குகின்றன. மேலும், பாதுகாப்பு பெட்டகம், கடனுதவி அட்டை, பற்று அட்டை ஆகிய வசதிகளையும் அளிக்கின்றன.  
இது குறிப்பிட்ட நிலப்பரப்பிற்கு உட்பட்டவர்களுக்கு சேவைகளை வழங்கும். இவை எந்தப் பகுதிக்குள் இயங்க வேண்டும் என்பதை இந்திய அரசு கட்டுப்படுத்துகிறது. இவை மாவட்டத்துக்கு ஒன்றாகவோ, இரண்டு மாவட்டங்களுக்கு ஒன்றான அளவிலோ இயங்குகின்றன.
# மண்டல ஊரக வங்கி

## வரலாறு

இவை 1975-ஆம் ஆண்டில் செப்டம்பர் 26ல் இயற்றப்பட்ட அரசாணையின் மூலம் உருவாக்கப்பட்டன; இவை மண்டல ஊரக வங்கிச் சட்டம் 1976 மூலம் சட்டவிதிக்குட்படுத்தப்பட்டன. இந்தச் சட்டம் விவசாயத்திற்கும் ஏனைய ஊரகத் தொழில்களுக்கும் போதுமான வங்கி/நிதி வசதிகளை வழங்குவதற்காக இயற்றப்பட்டது. இவை
இந்திரா காந்தி அம்மையாரின் ஆட்சியில் நரசிம்மம் பணிக்குழுவின் பரிந்துரைப்படி நிறுவப்பட்டன. அக்டோபர் 2, 1975இல் முதல் மண்டல வங்கியாக *பிரதமா வங்கி* செயற்படத் துவங்கியது. அக்டோபர் 2, 1976இல் மேலும் ஐந்து மண்டல ஊரக வங்கிகள் நிறுவப்பட்டன; முதலில் ரூ. 100 கோடி ($ 10 மில்லியன்) முதலீடும் பின்னர் விரிவுபடுத்தப்பட்டு 500 கோடி ($ 50 மில்லியன்) முதலீடும் செய்யப்பட்டன.  
இவை நடுவண் அரசுக்கும், புரவலர் வங்கிகளுக்கும் உடமையாக இருந்தன. ஐந்து வணிக வங்கிகள்-- பஞ்சாப் தேசிய வங்கி, பாரத ஸ்டேட் வங்கி, சிண்டிகேட் வங்கி, யுனைட்டெட் பாங்க் ஆப் இந்தியா, யுகோ வங்கி -- புரவலர் வங்கிகளாக விளங்கின. நடுவண் அரசு 60 சதவீதமும், மாநில அரசு இருபது சதவீதமும் புரவலர் வங்கிகள் 20 சதவீதமும் பங்குகளை முதலீடாக வழங்கின.
முன்னதாக, இந்திய ரிசர்வ் வங்கி இவை வழங்கும் கடன்களின் வட்டிக்கான வரம்பை நிர்ணயித்தது. ஆகத்து 1996இலிருந்து ரிசர்வ் வங்கி இந்தக் கட்டுப்பாட்டை நீக்கியது; தற்போது இவை வழங்கும் கடன்களுக்கான வட்டியின் வீதம் 14-18%ஆக உள்ளது.
# கரு. அழ. குணசேகரன்

**கே. ஏ. குணசேகரன்** என அழைக்கப்படும் **கரு. அழ. குணசேகரன்** (12 மே 1955 - 17 சனவரி 2016) ஒரு தமிழ்நாட்டு எழுத்தாளர், நாட்டுப்புறவியல்-நாடகவியல்-தலித்தியல் அறிஞர், பாடகர், மற்றும் திரைக் கலைஞர் ஆவார்.
# கரு. அழ. குணசேகரன்

## வாழ்வும்,கல்வியும்

சிவகங்கை மாவட்டம், இளையான்குடி அருகேயுள்ள மாரந்தை சிற்றூரில் பிறந்தவர். இளையான்குடி உயர்நிலைப்பள்ளி, முனைவர் சாகிர் உசேன் கல்லூரி, சிவகங்கை அரசு கலைக்கல்லூரி, சிவகங்கை, தியாகராசர் கல்லூரி, மதுரை, மதுரை காமராசர் பல்கலைக்கழகம் ஆகியவற்றில் படித்தவர். பி.ஏ.(பொருளாதாரம்) எம்.ஏ(தமிழ் இலக்கியம்) முனைவர் பட்ட ஆய்வு(நாட்டுப்புற நடனப் பாடல்கள் குறித்து), 1978 இல் காந்தி கிராமம் நாடகப் பயிற்சிப் பட்டறைகளில் பேராசிரியர் சே. இராமானுஜத்திடம் நாடகப் பயிற்சி பெற்றார்.
# கரு. அழ. குணசேகரன்

## பணிகள்

நாடகத்தைப் பற்றியும், நாட்டுப்புறவியலைப் பற்றியும் ஆய்வு நூல்களையும், ஐம்பதுக்கும் மேற்பட்ட ஆய்வுக் கட்டுரைகளையும், பதினான்குக்கும் மேற்பட்ட படைப்பு நூல்களையும் எழுதியுள்ளார். சமஸ்கிருத அரங்கவியலுக்கு (theatre) மாற்றாக, தலித் அரங்கவியல் என்னும் கோட்பாட்டை உருவாக்கியுள்ளார். 'பலி ஆடுகள்' என்னும் முதல் தலித் நாடகத்தைப் படைத்துள்ளார்.
'தன்னனானே' என்னும் கலைக்குழு வழியாகச் சமூக பிரச்சினைகளை மையமாகக் கொண்ட நாடகங்களை அரங்கேற்றி வந்தார்.  
புதுச்சேரி சங்கரதாஸ் சுவாமிகள் நிகழ்த்துக்கலைப் பள்ளியின் (நாடகத்துறை) தலைவராக இருந்தவர்.
# கரு. அழ. குணசேகரன்

## எழுதிய நூல்கள்

1. பதிற்றுப்பத்து
1. சி.வை.தாமோதரம் பிள்ளை
1. கரகாட்டம்
1. பலி ஆடுகள்
1. நகர்சார் நாட்டுப்புறக் கதைப்பாடல்கள்
1. நாட்டுப்புற நிகழ்கலைகள்
1. பவளக்கொடி அல்லது குடும்ப வழக்கு
1. நாட்டுப்புற மண்ணும் மக்களும்
1. தமிழகப் பழங்குடி மக்கள்
1. இசை நாடக மரபு
1. நாட்டுப்புற இசைக்கலை
1. பயன்பாட்டுத் தளங்களில் பழந்தமிழர் கலைகள்
1. தலித் அரங்கியல்
1. இசைமொழியும் இளையராஜாவும்
உட்பட பல நூல்களை எழுதியுள்ளார்.
# கரு. அழ. குணசேகரன்

## விருதுகள்

- இவர் எழுதிய 'நாட்டுப்புற மண்ணும் மக்களும்'.என்னும் நூலுக்குத் தமிழக அரசின் சிறந்த நுண்கலை நூலாசிரியர் விருது,
- நாடகத் துறைக்காகப் புதுவை அரசின் கலைமாமணி விருது,
- மதுரை கிருத்தவ கலைத் தொடர்பு மையத்தின் சார்பில் 1994ஆம் ஆண்டு சதங்கை விருது
- கனடா தமிழ் இலக்கியச் சங்க தலித் இசைக் குரிசில் பட்டம்
# கரு. அழ. குணசேகரன்

## மறைவு

நீரிழிவு நோயால் பாதிக்கப்பட்ட குணசேகரன், உடல்நலக் குறைவால் புதுச்சேரியில் உள்ள அவரது இல்லத்தில் 2016 சனவரி 17 ஞாயிற்றுக்கிழமை காலமானார்.
# காவிரி ஆறு

**காவிரி ஆறு** (*Cauvery river*) அல்லது **காவேரி ஆறு** இந்தியத் தீபகற்பத்தின் தென் பகுதியில் அமைந்துள்ளது.  
அது கருநாடக மாநிலத்திலுள்ள மேற்கு தொடர்ச்சி மலையில் உள்ள குடகு மாவட்டத்தைச் சேர்ந்த தலைக்காவேரி என்ற இடத்தில் 4400 அடி உயரத்தில் தோன்றுகிறது. இதன் நீளம் 800 கி.மீ. கருநாடகத்தில் குடகு, ஆசன், மைசூர், மாண்டியா, பெங்களூர் ஊரகம், சாமராசநகர் மாவட்டங்கள் வழியாவும் தமிழ்நாட்டில் தருமபுரி, சேலம், ஈரோடு, நாமக்கல், கரூர், திருச்சி, தஞ்சாவூர், மயிலாடுதுறை மாவட்டங்கள் வழியாகச் சென்று பூம்புகார் என்னும் இடத்தில் வங்காள விரிகுடாக் கடலில் கலக்கிறது.
# காவிரி ஆறு

## பெயரியல்

காவிரி ஆறு தான் செல்லுமிடமெல்லாம் சோலைகளை விரித்துச் செல்லுவதால் காவிரி எனப்பெயர் பெற்றது.  
(கா- காடு, சோலை. பூ+ கா= பூங்கா- பூக்கள் நிறைந்த சோலை) . தமிழ் இலக்கியங்களில் **பொன்னி ஆறு** என்றும் அழைக்கப்படுகிறது. இந்தியாவின் பிற பகுதிகள் போலவே தமிழகத்திலும் ஆறுகளின் பெயர்கள் பெண்பால் பெயர்களாக இருக்கின்றன. அவை காரணமாகவே 'பொன்னி' என்ற பெயர் காவிரிக்கு வந்திருக்கக்கூடும் எனலாம். அந்த ஆறு சோழ நாட்டை செழிக்கச் செய்கிறது.. பொன்படு நெடுவரையில் (குடகு மலை) தோன்றிப் பாய்வதாலும் பொன்னி என்னும் பெயர் வந்தது.
# காவிரி ஆறு

## துணை ஆறுகள்

கபினி, ஏமாவதி, ஆரங்கி , லட்மண தீர்த்தம் , ஆர்க்காவதி, சிம்சா, சொர்ணவதி ஆகியவை கருநாடகப் பகுதியில் பாயும் துணை ஆறுகள். பவானி, அமராவதி, நொய்யல், திருமணிமுத்தாறு ஆகியன தமிழகப் பகுதியில் பாயும் துணை ஆறுகள் ஆகும்.  
இவற்றில் சொர்ணவதி என்னும் ஆற்றைச் சிலப்பதிகாரம் பொன்னி என்னும் தூய தமிழ்ப்பெயரால் குறிப்பிடுகிறது. 'பொன்படு நெடுவரை'ப் பகுதியில் இது தோன்றுவதால் இதற்குப் பொன்னி என்று பெயர். சங்ககாலப் புலவர் ஆவூர் மூலங்கிழார் பாடல் (புறநானூறு 166) இதனைத் தெளிவுபடுத்துகிறது.
# காவிரி ஆறு

## அணைகள்

மேட்டூர் அணை, கிருட்டிணராச சாகர் அணை, கல்லணை மற்றும் மேலணை ஆகியன காவிரி ஆற்றின் மீது கட்டப்பட்டுள்ள அணைகளாகும். பல தடுப்பணைகளும் காவிரியின் குறுக்கே கட்டப்பட்டுள்ளன.
# காவிரி ஆறு

## அருவிகள்

கர்நாடக மாநிலத்தில் சிவசமுத்திர அருவியும் தமிழகத்தில் ஒகேனக்கல் அருவியும் காவிரியில் உள்ள இரு அருவிகளாகும்.
# காவிரி ஆறு

## தீவுகள்

கருநாடக மாநிலத்தில் சிரீரங்கப்பட்டணம், சிவசமுத்திரம் ஆகிய இரு தீவுகளையும் தமிழகத்தில் சிரீரங்கம் (திருவரங்கம்) தீவையும் காவிரி ஆறு கொண்டுள்ளது. இந்த மூன்றில் சிரீரங்கப்பட்டணம் தீவானது மிகப்பெரியது, இது திப்பு சுல்தானின் தலைநகராக விளங்கியது. இம்மூன்று தீவுகளிலும் அரங்கநாத சுவாமிக்குக் கோயில் உள்ளது மற்றொரு சிறப்பு. சிரீரங்கப்பட்டணத்தில் உள்ள அரங்கனை ஆதிரங்கன் என்றும் சிவசமுத்திரத்தில் உள்ள அரங்கனை மத்தியரங்கன் என்றும் திருவரங்கத்தில் (சிரீரங்கம்) உள்ள அரங்கனை அந்தரங்கன் என்றும் அழைப்பர்.